**O pisateljici**

**Hortense Ullrich** je nemška mladinska pisateljica. Rodila se je v Saarlandu, odrasla pa je v Bad Homburgu. Študirala je dizajn v Wiesbadenu. Kot glavna urednica je delala z mnogo različnimi specializiranimi revijami, vse dokler se nekega dne ni odločila da bo pisala knjige in scenarije. In to z uspehom.

8 let je preživela v New Yorku z možem in dvema hčerama. Sedaj živi skupaj z družino v Bremenu.

Napisala je veliko knjig za otroke in mladostnike kot so npr. Ko najdeš pravega prijatelja, Ne poljubljaj čarovnic, Trapaste blondinke itd. Med mladimi bralci je zelo priljubljena, saj so njene knjige zanimive in zabavne.

 **Obnova**

 (Hortense Ullrich)

 Trapaste blondinke

Knjiga govori o trinajstletni Joji, ki se zelo hitro zaljubi. Joja ima zelo razburljivo življenje in vsi ji pravijo, da je rojena pod srečno zvezdo. Živi z mamo in mlajšo sestrico po imenu Flippi, ki ji gre zelo na živce, saj zmeraj pametuje. Nekega popoldneva mama naroči Joji naj gre v mesto in kupi velik zavitek toaletnega papirja. Že to je dovolj sramotno da mora nositi ogromen zavitek toaletnega papirja, poleg tega pa ravno takrat na poti skozi park zagleda najbolj božanskega tipa na celem svetu. Povrhu vsega se pa še spotakne ob vrvico njegovega psa in pade na tla. Ta fant ji reče da se smeji kot angel in Joja je seveda vsa očarana. Sproti ji še pripomni, da je škoda ker ni platinasto blond. Dogovorita se da se dobita naslednji dan v parku in gresta na sprehod. Joja je vsa navdušena in si nemudoma pobarva svoje lase v platinasto blond barvo ter komaj čaka na jutrišnji dan. Doma mama in sestra nista preveč navdušeni nad njeno novo barvo las, vendar njo to ne gane. V šoli vse razloži svoji najboljši prijateljici Lučki, kako je srečala zelo super tipa in si je zaradi njega pobarvala lase. Lučka je navdušena, a ji vseeno malo zavida. Po pouku se srečata v parku in se odpravita na sprehod z njegovim psom. Pogovarjata se o marsičem in fant se ji predstavi. Ime mu je Eberhard in vsak dan sprehaja babičinega psa. Toda sedaj mu primanjkuje časa da bi še zmeraj hodil s psom na sprehod, ker prostovoljno pomaga v domu in je zelo zaposlen. Ker ga Joja ni hotela kar tako izgubiti, se je ponudila da mu lahko pomaga pri sprehajanju. Eberhard je bil presrečen in jo v zahvalo poljubil na lice. Joja se je kar topila od sreče. Tako je od zdaj naprej vsak dan sprehajala psa po imenu Gospod Schmitt in Eberharda srečevala le takrat, ko je prišla psa iskat in ko mu ga je vrnila nazaj. Nekega dneva, ko se je sprehajala po parku je srečala fanta po imenu Sven, ki je bil zelo prijazen in zabaven in kmalu ji je postal všeč. A na nesrečo se je Lučka začela zanimati zanj in Joja je postala ljubosumna. Dopovedovala si je da ima Eberharda, ki je super, vendar se še komaj kaj družita. Zaradi tega je bila žalostna in hkrati jezna. Eberhard se je sicer vedno opravičeval kako zelo je zaposlen,a vseeno to ni nič spremenilo. Flippi jo je opozorila, da se ji ta tip zdi sumljiv in da misli kako jo samo izkorišča za sprehajanje psa. Joja ji seveda ni verjela, ker je bila noro zaljubljena in ni hotela nič slabega slišati o Eberhardu. Med sprehajanjem njegovega psa je spoznala prijazni punci po imenu Anetta in Sonja, ki sta prav tako sprehajali prijateljevega psa. To jim je bilo nekako nenavadno, ampak se s tem niso obremenjevale, temveč so uživale v skupnih sprehodih. Flippi je Eberhard postajal vse bolj sumljiv in zato ga je nekaj časa zasledovala kot privatna detektivka. Bila je vsa ponosna ko je odkrila, da je imela prav in da vse tri sprehajalke psov vleče za nos. V resnici mu je ime Jens in punce s svojo očarljivostjo pripravi na to, da namesto njega sprehajajo tuje pse, medtem ko se on ob pijači hvali pred prijatelji in mastno služi denar od lastnikov psov. To je takoj sporočila Joji in Joja je to prenesla Anetti in Sonji. Vse tri so bile ogorčene in dogovorile so se, da se mu bodo maščevale. Problem je bil le ta, da niso vedele kako bi to storile. Takrat stopi v akcijo Flippi s sijajnim načrtom. Domislila se je, da bi pse ki jih sprehajajo punce pobarvala v platinasto blond barvo. In res je to storila. Punce so bile navdušene in Flippi pohvalile. Ko so vse tri punce odpeljale pse nazaj k Jensu, je ta skoraj znorel in jezen odkorakal domov. Punce so si čestitale in si obljubile, da se ne bodo nikoli več zaljubile. Toda kmalu zatem je Joja začela hoditi s Svenom, ki je bil res prijazen in nadvse kul tip. Spet se je noro zaljubila. Oh, te blondinke so pa res trapaste.

**Opis oseb:**

**Joja** je trinajstletno dekle, ki se zelo hitro zaljubi. Je prijazna, samozavestna, trmasta, neumna, nepremišljena , lahkoverna in svojeglava. Zelo lahko si pridobi nove prijatelje in nova poznanstva. Njena slaba stran je to, da jo lahko marsikdo zelo hitro potegne za nos in se tega sploh ne zaveda.

**Jens** je starejši fant, ki rad izkorišča druge v svojo korist. Je zagledan vase, samozavesten, domišljav, očarljiv, sebičen, lažniv, neiskren in zahrbten. Čeprav ni slaba oseba in nima samo negativne lastnosti, se je grdo poigral s puncami in tega ne bi smel storiti. Sigurno ga je to izučilo in tega ne bo več počel.

**Flippi** je Jojina mlajša sestrica,ki je pametna, brihtna, neustrašna, pogumna, razigrana, nemirna, malce nagajiva in zvita. Čeprav je Joja na začetku ni preveč marala, ker je mislila da se samo izmišljuje, je na konci izpadla prava junakinja te zgodbe. V prihodnosti bi bila odlična in uspešna privatna detektivka.